Çështja e legalizimit të marijuanës
Përdorimi i marijuanës për qëllime mjekësore tashmë është i ligjshëm në shumicën e shteteve të Amerikës
Të martën e kaluar, Arkansasi u bë një nga 28 shtetet në Amerikë, që legalizoi përdorimin mjekësor të marijuanës. Tetë shtete të tjerë kanë miratuar ligje që lejojnë përdorimin e saj edhe për qëllime rekreative. Por edhe pse gjithnjë e më shumë shtete po lejojnë përdorimin e kanabisit, zbatimi i ligjeve në lidhje me marijuanën është i vështirë dhe sipas ligjit federal, rritja, apo zotërimi i saj është Në Arkansas, votuesit ishin të qartë në zgjedhjen e tyre: ata mendojnë se marijuana mund të kenë një ndikim pozitiv tek njerëzit me probleme shëndetësore. Por tani zyrtarët e këtij shteti duhet të përcaktojnë shpejt se si do të shitet droga që ishte e paligjshme vetëm një javë më parë. tha Jake Bleed, i Departamentit të Financave dhe Administrimit të shtetit Arkansas. Marijuana mjekësore është duke u përdorur kryesisht si një mënyrë për të luftuar dhimbjet kronike të shkaktuara nga sëmundje si glaukoma, dhe për të lehtësuar efektet anësore të kimioterapisë. Por edhe pse shumë shtete kanë miratuar ligje të tilla, qeveria federale ende thotë se është e paligjshme që marijuana të shitet, rritet, ose të përdoret... tha guvernatori i Arkansasit, Asa Hutchinson. Ndërkohë, në shtete si Teksasi ku marijuana është ende e paligjshme, përkrahësit e legalizimit i kërkojnë ligjvënësve të konsiderojnë ndryshime...Mes tyre janë veteranët e ushtrisë të cilët thonë se kanabisi mund të lehtësojë simptomat e stresit post-traumatik ... I duhet gjetur përgjigja shumë pyetjeve, por është e qartë se në shtetet ku marijuana është legalizuar, ka patur përfitime të mëdha për ekonominë, kështu që mundet që një numrë më i madh shtetet do të konsiderojnë legalizimin e marijuanës në të ardhmen.